# Corona (cervesa)

Corona Extra és una pale lager produïda pel Grupo Modelo a Mèxic, propietat d'AB InBev a Bèlgica. És una de les cerveses més venudes a tot el món. Habitualment, la Corona se serveix amb un tros de llimona dolça o de llimona al coll de l'ampolla per donar acidesa i sabor.
Des de 1998, Corona Extra ha estat la beguda importada més venuda als Estats Units d'Amèrica.

## Ingredients

Segons Sinebrychoff, una empresa finlandesa de Carlsberg, Corona Extra conté malt, blat de moro, llúpol, llevat, antioxidants (àcid ascòrbic), i alginat de propilenglicol com a estabilitzador. L'alginat de propilenglicol és un líquid sintètic, incolor, inodor i insípid que pertany a la mateixa classificació química que l'alcohol.

## Embalatge

La cervesa Corona està disponible en una varietat de presentacions embotellades, des de l'ampolleta de 207 ml (etiquetada com a Coronita, tot i que també se'n diu cuartito) fins a la Corona Familiar de 940 ml (també coneguda com a familiar, litro o mega). També existeix una versió de barril, així com la versió en llauna en alguns mercats.
A Espanya la cervesa té el nom de Coronita, ja que les famoses Bodegues Torres tenen marca registrada de "Coronas" des de 1907. L'embalatge, però, no s'ha alterat. Al Regne Unit, Canadà, Austràlia i als EUA, les ampolles petites de 210 ml també tenen el nom de "Coronita".
Alguns bars i restaurants serveixen un "Coronarita", un còctel de cervesa que consisteix en una ampolla de Corona del revés per caure en un margarita.

## Coronavirus SARS-CoV-2

El febrer de 2020, després que el coronavirus SARS-CoV-2 s'hagués estès per tota Xina, Corona va patir una pèrdua de 170 milions de dòlars en ingressos al país. L'empresa va atribuir la baixdaa de vendes al fet que menys persones sortien al carrer, ja que molts bars i restaurants havien tancat. Les marques múltiples de cervesa van patir caigudes de venda pertinents al país, mentre que l'expansió del SARS-CoV-2 havia afectat les activitats públiques generals. Les vendes eren habitualment altes durant aquest període, per les celebracions d'Any Nou xinès.
La CNN va informar que una enquesta de 5W Public Relations indicava que el 38% dels nord-americans no compraria Corona "en cap cas" a causa del brot; un 14% va dir que no demanaria una Corona en comerços. L'enquesta es va fer per telèfon a 737 consumidors americans de cervesa de més de 21 anys el 25 i 26 de febrer de 2020. El comunicat de premsa de l'empresa de relacions públiques diu que l'enquesta es va fer "en relació amb l'opinió que tenien sobre la marca mexicana de cervesa Corona a conseqüència del brot mundial de Covid-19." L'empresa no va publicar les dades metodològiques detalladament. La pregunta responsable de l'estadística del 34% ("Compraries en cap cas Corona ara?") no esmentava explícitament el coronavirus com a motiu. Per tant, es podria haver entès que es preferia una altra marca de cervesa. Entre els consumidors habituals de Corona, només un 14% va dir que no pensaven seguir consumint la marca. La columnista de Fox News Channel, Katherine Timpf, en referència a l'estadística de l'enquesta que indica que el 14% no demanaria una Corona en comerços, va dir "que és comprensible, perquè llavors hauries de tractar amb algun cambrer que vol ser còmic."
El Grupo Modelo va anunciar a Twitter que pararia de produir Corona durant el tancament de negocis no essencials del govern mexicà a causa de la COVID-19.

## Referències

* ↑ Vasen, Debbie. «Best Beers». LoveToKnow Best, 01-12-2011. Arxivat de l'original el 13 juliol 2011. [Consulta: 7 desembre 2011].
* ↑ Mikkelson, David. «Corona Lime Wedge». Snopes, 18-05-2010. [Consulta: 2 març 2020].
* ↑ Hendriks, Alexandra. The Advertising Age Encyclopedia of Advertising. Routledge, 2015. ISBN 978-1-135-94906-8.
* ↑ , 21-06-2004.
* ↑ Luhnow, David , 17-07-2008, p. B2.
* ↑ «Corona Extra» (en finès). Sinebrychoff. Arxivat de l'original el 11 maig 2016.
* ↑ «Our history». Familia Torres. [Consulta: 2 març 2020].
* ↑ «Drink Menu». Chili's. Arxivat de l'original el 24 desembre 2014. [Consulta: 27 gener 2015].
* ↑ «Drinks». Dave & Buster's. Arxivat de l'original el 29 setembre 2012. [Consulta: 16 abril 2018].
* ↑ «Coronavirus: Owners of Corona report £132m loss following outbreak». The Independent, 28-02-2020 [Consulta: 2 març 2020].
* 1 2 Mikkelson, David (març 2, 2020). "Did Corona Beer Sales Drop Sharply Due to Fear About the Coronavirus?" Snopes. Accedit 26 març 2020.
* ↑ Valinsky, Jordan CNN, 28-02-2020.
* ↑ Kertscher, Tom (març 2, 2020). "No, poll does not say 38% of Americans won't drink Corona beer because of coronavirus" PolitiFact. Accedit 26 març 2020.
* ↑ Edelman, KJ. «Fox & CNN Report on Poll Claiming Coronavirus a 'Disaster' for Corona Beer – Conducted By PR Firm Repping Beverage Co.'s». Mediaite, 28-02-2020. [Consulta: 2 març 2020].
* ↑ Carlin, Sean (març 10, 2020). "Coronavirus Fears Haven't Sunk Sales of Corona Beer in U.S." FactCheck.org. Accedit 26 març 2020.
* ↑ , 03-04-2020.

## Enllaços externs

* Corona - Lloc web oficial